 Taa ka steeti Anambra gbara ahọ iri abụọ na asatọ e jiri kee ya. Lee akụkọ ntọala na ihe ndị pụtakarịchara ìhè banyere ya bụ steeti.  Anambra bụ otu nime steeti ise mejuputara mpaghara ndịda-ọwụwa anyanwụ ala Naịjiria. E kere ya nabalị iri abụọ na asaa 27th nke ọnwa Ọgọstụ August ahọ otu puku, narị iteghete, iri iteghete na otu 1991 noge ọchịchị ndi agha, site naka General Ibrahim Badamasi Babangida. Ọ bụ site nAnambra Ochie, bụ nke e kèrè nahọ 1976, ka e si wee kewapụta ya bụ steeti na nwanne ya bụ steeti Enugu.Aha a bụ Anambra sitere na mmiri a na-akpọ Ọmambala, bụ nke dịkwa na steeti ahụ. Njirimara Anambra noge gara aga bụ Home For All; ma ugbua, njirimara ya bụ Light of The Nation, ya bụ Ihè Nke Ala Anyị; ebe Ọka Awka bụkwa isi obodo ya.Anambra nwere ọgbọ nta nkwado Sineetị atọ, ọgbọ nta nkwado ụlọ ọgbakọ nnọchianya etiti iri na otu, na ọgbọ nta nkwado ụlọ ọgbakọ omebe iwu steeti dị iri ato nọnụ ọgọgụ. Ya bụ steeti na-ada ụda na mba ụwa, nwere okpuru ọchịchị dị iri abụọ na otu ma nwekwazie obodo ruru otu narị, iri asaa na asaa nọnụ ọgụgụ, nke gụnyere:Abagana , Abba, Abacha, Abatete , Achalla, Achịna, Adazi Anị, Adazi-Enu, Adazi-Nnukwu, Agukwu, Aguleri , Agulu, Aguluezechukwu, Aguluzigbo, Ajalli, Akpo, Akpụ, Akwaeze, Akwaukwu, Alọr, Amaetiti, Amansea, Amanuke, Amaokpala, Amawbia , Amesi, Amichi, Amorka, Anaku , Atani, Awa, Awba-Ofemili, Awgbu, Awka-Etiti, Awkuzu, Azịa, Azigbo, Ebenator, Ebenebe , Ekwulobia, Ekwulumili, Enugwu-Agidi, Enugwu Aguleri, Enugwu Ukwu, Ezinifite, Ezinihite, Eziowelle, Ezira, Ichi, Ichida, Ideani, Ifitedunu, Ifite-Ọgwari, Igbakwu, Igbariam, Igbedor, Igbo-Ukwu, Ihembọsị, Ihiala, Ikenga, Inoma, Iseke, Isuaniocha, Isulo, Isuofia, Lilu, Mbọsị, Mgbakwụ, Mmiata Anam, Nando, Nanka, Nawfia, Nawfija, Nawgu, Ndikelionwu, Ndi-okpaleke, Ndiukwuenu, Nibo, Nimo, Nise, Nkpologwu, Nkpor, Nkwelle-Ezunaka, Nneni, Nnobi, Nnokwa, Nnokwa, Nsugbe, Nteje, Nzam, Oba, Obeledu, Obosi, Ogbunike, Ogbunka, Ogidi, Ojoto, Okija, Oko, Okpeze, Omasi, Omogho, Omor, Ora-Eri, Oraifite, Oraukwu, Orsumoghu, Osumenyi, Owellezukala, Owelle-Olumbanasa, Ozubulu, Ubuluisiuzor, Ufuma, Uga, Ugbenne, Ugbenu, Uke, Ukpo, Ukpor, Ukwalla-Olumbanasa, Ukwulu, Uli, Umuanaga, Umuawulu, Umuchu, Umudioka, Umueje, Umuerum, Umueze Anam, Umuoba Anam, Umuleri, Umumbo, Umunachi, Umunya, Umunze, Umuoji , Umuomaku, Umuona Unubi, Utuh, tinyere ndi ọzọ.Obodo ndị a nwegasịkwara ọrụ aka na ihe omume dị iche iche e jiri mara ha.Obodo ndi kacha wee mepee emepee na steeti ahụ ma bụrụkwa ndi a ka anụ aha ha nogogo mba ụwa, gụnyere: Ọka Awka bụ isi obodo steeti ahụ, Nnewi nakwa Ọnịtsha, ebe Ọnịtsha nwere ahịa kacha wee buo ibu na mpaghara ọdịda anyanwụ Afrịka.Steeti Anambra bụ steeti akachara nwee ezi ọnọdụ obibi ndụ nala Naịjiria ma bụrụkwa ebe ọnọdụ ụbịam dịkarichara ala.Anambra azụpụtala ọtụtụ nnukwu mmadụ, ndị a maara aha ha na ndi aha ha na-ada ụda nke ukwu na mba ụwa. Ndị a gụnyere:Dọkịnta Nnamdị Azikiwe, Ọkammụta Chinụa Achebe, Dọkịnta Alex Ifeanyịchukwu Ekwueme, Dim Chukwuemeka Ọdụmegwu Ojukwu, Dọkịnta Chuba Ọkadịgbo, Chief Nwafor Orizu, Chief Emeka Anyaọkụ, Chief Cyprian Ekwensi, Philips Emeagwalị, Ọkammụta Dọra Akụnyili, Ọkammụta Chike Obi, Ọkammụta Humphrey Nwobu Nwosu, Ọkammụta Kenneth Dike, Ọkammụta Charles Soludo, Ọkammụta Ben Enwọnwụ, Ọkammụta Samuel Okoye, Chief Jerome Udọjị, Chimamanda Ngọzị Adịchie, Cardinal Francis Arịnze, Chief Louis Ọdụmegwu Ojukwu, Chief Osita Ọsadebe, Chief Oliver De Coque, Chief Chuka Ụmụnna, Mikel Obi na ọtụtụ ndi ọzọ.Steeti Anambra enweena ndi ọchịchị dị iche iche malite na mgbe e kere ya wee ruo ụbọchị ta. Ndi chigoro Anambra, na oge ha bànyèrè nọkwa malite nahọ 1991 gụnyere:Joseph Abulu Ọgọstụ 27, 1991Gọvanọ Chukwuemeka Ezeife Jenụwarị 2, 1992Dabo Aliyu Nọvemba 1993Mike Attah Disemba 9, 1993Rufai Garba  Ọgọstụ 21, 1996Emmanuel Ụkaegbu Ọgọstụ 6, 1998Gọvanọ Chinwoke Mbadịnuju Mee 29, 1999Gọvanọ Chris Ngige Mee 29, 2003Gọvanọ Peter Obi Maachị 17, 2006Gọvanọ Virginia Etiaba Nọvemba 3, 2006Gọvanọ Peter Obi Governor Febụwarị 9, 2007Gọvanọ Willie Obiano bụzịkwa aka na-achị steeti ahụ ugbua, ma bụrụkwa onye banyere nọkwa ọchịchị nke ugboro abụọ ya nabalị iri na asaa nke ọnwa Maachị 17th March ahọ puku abụọ na iri na asatọ 2018, dịka o tùùrù ugo nokpuru ọchịchị iri abụọ na otu dị na steeti ahụ. Ọ bụkwa nwoke na-eti ịgba dara ụda ma na-ewetakwa nnwògharị pụrụ iche na ngalaba niile nke steeti ahụ kemgbe ọ banyere nọkwa nahọ 2014.Steeti Anambra ugbua bụzịkwa steeti a kachara nwee ezi ọnọdụ obibi ndụ nala Nigeria ma bụrụkwa ebe ọnọdụ ụbịam dịkarichara ala. Ọ bụzị steeti kacha eme nke ọma nala Nigeria nebe agụmakwụkwọ na ule dị iche iche dị.Anambra bụ steeti kacha nwee ezi ọnọdụ nchekwa na udo nala Nigeria, ma bụrụkwa ebe a n-emepụta ihe mmepụta na ihe oriri dị iche iche a na-ebusa nala Naịjiria nakwa na mba ofesi, nke mezịrị ka ọ bụrụ ihè nke ala anyị, dịka aha a kpọrọ ya siri dị.Dịka Anambra na-eme ọgbụgba ahọ iri abụọ na asaa ya, ka udo, mmepe na ọganihu tọrọ atọ bụrụ ihe nketa ya.Ụmụafọ steeti ahụ nọgasị nebe dị iche iche ka a na-emezịkwa ka ha mara na mmepe dị ukwu abatago na steeti ahụ, ma na-adụzịkwa ha ka ha àta wunye akụnụba ha na steeti ahụ. Nke a bụ na ọ bụ akụ ruo ụlọ, a mara onye kpara ya, maka na a na-esi nụlọ dịrị mma wee pụba ama.Steeti Anambra bụ ihè nke ala anyịOgologo ndụ Ndị Anambra ! Ogologo ndụ ụmụ Igbo !! Ogologo ndụ ala Naịjiria !!!Obi añụrị, ná ncheta ọgbụgba ahọ iri abụọ na asatọ gị, steeti Anambra. 